KLASA:

URBROJ:

Brezovica, 20. siječnja 2022.

**ZAPISNIK**

S 7. sjednice Školskog odbora Osnovne škole Brezovica održane dana 20.1.2022. u učionici 27 Osnovne škole Brezovica s početkom u 18:00 sati.

Prisutni članovi Školskog odbora:

 1. Zdravko Lučić – predstavnik radnika

 2. Sanja Konjić – predstavnik učitelja

 3. Ivan Petrić – predstavnik učitelja

 4. Vladimir Halabarec – predstavnik roditelja

 5. Smiljana Svedrović – predstavnik osnivača

 Odsutni članovi Školskog odbora:

Sjednici nazočan:

Darko Rogalo ravnatelj

Zapisničar: Sanja Konjić

Predsjednik Školskog odbora Zdravko Lučić pozdravlja nazočne i otvara 7. sjednicu Školskog odbora. Utvrdio je da su nazočni 5 članova Školskog odbora i da se mogu donositi pravovaljane odluke.

Predsjedatelj sjednice Školskog odbora predlaže usvajanje dnevnog reda:

Dnevni red:

1. Usvajanje zapisnika 5. i 6. sjednice Školskog odbora.
2. Verifikacija mandata imenovane članice ŠO Smiljane Svedrović
3. Donošenje odluka o odabiru dobavljača
4. Davanje prethodne suglasnosti ravnatelju za sklapanje pravnih poslova preko 20 000 kuna
5. Izvještaj o stanju sigurnosti, provođenja preventivnih programa te mjerama poduzetim u cilju zaštite prava učenika 2021./2022.
6. Program fizičke sigurnosti u školi (voditelj D.Kavelj)
7. Obavijesti, pitanja prijedlozi

**Ad.1. Usvajanje zapisnika 5. i 6. sjednice Školskog odbora.**

**Zaključak: Školski odbor jednoglasno je usvojio zapisnik 5. i 6. sjednice od 22.12.2021. godine.**

**Ad. 2. Verifikacija mandata imenovane članice ŠO Smiljane Svedrović**

**Zaključak: Školski odbor pozdravlja mandat i želi dobrodošlicu imenovanoj članici gospođi Smiljani Svedrović.**

**Ad.3. Donošenje odluka o odabiru dobavljača**

Svi članovi su upoznati sa dostavljenim ponudama te procesom nabave obroka za školsku kuhinju. Zapisnici za nabavu (1 i 2) u prilogu.

**Zaključak: Školski odbor je suglasan sa odlukom povjerenstva za nabavu.**

Prelazimo na sljedeću točku dnevnog reda. Svi su suglasni.

**Ad.4. Davanje prethodne suglasnosti ravnatelju za sklapanje pravnih poslova preko**

 **20 000 kuna**

**Zaključak: Školski odbor daje suglasnosti ravnatelju za sklapanje pravnih poslova preko 20 000 kuna.**

**Ad.5. Izvještaj o stanju sigurnosti, provođenja preventivnih programa te mjerama poduzetim u cilju zaštite prava učenika 2021./2022.**

Ravnatelj detaljno izvještava o stanju sigurnosti i provođenju svih preventivnih mjera u cilju zaštite prava učenika 2021./2022. Kolega Kavelj je glavni i odgovorni u našoj školi i obavlja svoj dio posla savjesno i odgovorno. Preventivni programi se provodi s ciljem stvaranja pozitivnog školskog ozračja, prevencije školskog neuspjeha i rizičnih oblika ponašanja kod učenika, te prevencije od bolesti, ovisnosti, poticanjem vršnjačke pomoći i odgovornog ponašanja. U školi se provode i planirani sadržaji zdravstvenog odgoja i obrazovanja, građanski odgoj i obrazovanje kroz projekte odobrene od nadležnog Ministarstva i Agencije za odgoj i obrazovanje. U školi se provode sljedeći nacionalni preventivni programi: program prevencije o ovisnosti, program sigurnosti u školama, program aktivnosti sprečavanja nasilja među djecom i mladima, program odgoja i obrazovanja za ljudska prava, program promicanja ravnopravnosti spolova, program prevencije spolno prenosivih bolesti. Sistematski pregledi i cijepljenje učenika odvijaju se prema planu školske liječnice. Provode se mjere propisane Zakonom i propisima nadležnih tijela. Temeljem svega navedenog ravnatelj smatra da je provođenje svih navedenih preventivnih mjera u OŠ Brezovica zadovoljavajuće.

**Zaključak: Školski odbor prima na znanje i prihvaća sve navedeno.**

**Ad.6. Program fizičke sigurnosti u školi (voditelj D. Kavelj)**

U školi su učitelji i učenici sudjelovali u tri vježbe evakuacije sve zbog sigurnosti djece i zaposlenih. Zbog sigurnosnih položaja prvi razredi su smješteni u učionice u prizemlju. Zbog epidemioloških uvjeta svi ulazi/ izlazi u/iz školu/e su otvoreni (tijekom nastave vrata se ne zaključavaju).

**Zaključak: Školski odbor prima na znanje i prihvaća sve navedeno.**

Prelazimo na sljedeću točku dnevnog reda. Svi su suglasni.

**Ad.7. Obavijesti, pitanja prijedlozi**

8.4.2022. – Odlazak u Vukovar ove godine će se organizirati samo na jedan dan zbog epidemioloških uvjeta.

Ravnatelj traži da zapisnik svake sjednice Školskog odbora bude objavljen na mrežnim stranicama škole.

**Zaključak: Školski odbor prima na znanje i prihvaća sve navedeno. Školski odbor donosi odluku da će nakon usvajanja zapisnika Školskog odbora, u periodu od tjedan dana, na mrežnim stranicama škole objavit će se izvod (skraćena varijanta) iz istog.**

Nitko nema što dodati. Predsjednik se zahvaljuje prisutnima i zaključuje sjednicu.

Sjednica je zaključena u 19:00 sati.

Zapisničar: Predsjednik školskog odbora:

Sanja Konjić Zdravko Lučić